Author: koki
Company: Abyss Studios, Ltd.

Vyhodnotenie medzirezortného pripomienkového konania

Správa o príprave nového zákona o ochrane prírody a krajiny 

Spôsob pripomienkového konania |
Počet vznesených pripomienok, z toho zásadných | 8  / 0
Počet vyhodnotených pripomienok | 8
Počet akceptovaných pripomienok, z toho zásadných | 5  / 0
Počet čiastočne akceptovaných pripomienok, z toho zásadných | 2  / 0
Počet neakceptovaných pripomienok, z toho zásadných | 1  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | x |
2 . | Ministerstvo vnútra Slovenskej republiky | | | x |
3 . | Ministerstvo financií Slovenskej republiky | 1 (1o,0z) | | |
4 . | Ministerstvo kultúry Slovenskej republiky | | | x |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | 3 (3o,0z) | | |
7 . | Ministerstvo pôdohospodárstva a rozvoja vidieka Slovenskej republiky | 3 (3o,0z) | | |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | | | x |
10 . | Ministerstvo zahraničných vecí Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | | | x |
12 . | Ministerstvo životného prostredia Slovenskej republiky | | | | x
13 . | Ministerstvo školstva, vedy, výskumu a športu Slovenskej republiky | | | x |
14 . | Ministerstvo zdravotníctva Slovenskej republiky | | | x |
15 . | Podpredseda vlády SR pre ľudské práva a národnostné menšiny | | | x |
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | 1 (1o,0z) | | |
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania | | | | x
22 . | Odbor právnych služieb a odvolacích konaní | | | | x
23 . | Ústredie práce, sociálnych vecí a rodiny | | | x |
24 . | Protimonopolný úrad Slovenskej republiky | | | x |
25 . | Národný bezpečnostný úrad | | | x |
26 . | Úrad vlády Slovenskej republiky | | | x |
| SPOLU | 8 (8o,0z) | 0 (0o,0z) | 14 | 8

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MF SR

Všeobecne  
Upozorňujem, že s pripravovaným novým zákonom o ochrane prírody a krajiny, v ktorom predkladateľ predpokladá nové právne a ekonomické nástroje, bude možné súhlasiť iba za predpokladu, že prípadné zvýšené dopady na rozpočet verejnej správy si kapitola Ministerstva životného prostredia SR pokryje v rámci schválených limitov na jednotlivé rozpočtové roky.

O

A

MDVaRR SR

K Správe 
V správe sa konštatuje, že po vypracovaní téz bude prebiehať príprava paragrafového znenia návrhu zákon. Odporúčame doplniť termín jeho dokončenia.

O

A

Text materiálu doplnený.

MDVaRR SR

K prílohe 
odporúčame doplniť termíny realizácie jednotlivých úkonov.

O

A

Tabuľková príloha bola doplnená o termíny pre jednotlivé kroky.

MDVaRR SR

K Správe 
Zo správy vyplýva, že návrhy nariadení vlády SR, ktorými sa vyhlási Tatranský národný park a Národný park Slovenský raj a ich zóny majú vychádzať v určitých oblastiach z pripravovaného návrhu zákona o ochrane prírody a krajiny. V tejto súvislosti odporúčame zvážiť, či je dostatočné posunutie termínu ich predloženia do 31.12.2011.

O

A

Pokiaľ sa ukáže, že navrhovaný termín – december 2011 nebude možné dodržať, MŽP SR požiada o posunutie termínu na predloženie materiálu do vlády SR na rok 2012.

MPRV SR

Všeobecne 
1. Za účelom zlepšenia výpovednej hodnoty materiálu odporúčame aspoň načrtnúť, ktoré z námetov verejnej diskusie boli zapracované do téz nového zákona (riadok 14 vlastného materiálu), aké boli hlavné výstupy Pracovnej skupiny pre ochranu prírody a krajiny (riadok 20 vl. materiálu), aké subjekty boli prihlásené do tejto pracovnej skupiny (riadok 22 vl. materiálu). 
2. Správa podáva informáciu o tom, ako Ministerstvo životného prostredia SR postupuje alebo postupovalo pri príprave nového zákona o ochrane prírody a krajiny. Považujeme ho preto za informatívny materiál, pretože len jedna tretina materiálu sa vo veľmi všeobecnej rovine zaoberá prípravou nového zákona o ochrane prírody a krajiny, zvyšná časť materiálu je odôvodnením na zmenu termínov úloh z plánu legislatívnych úloh.Názov materiálu teda treba zosúladiť s jeho obsahom.

O

ČA

1. Text návrhu materiálu doplnený 
2. Keďže zmena termínov úloh z plánu legislatívnych úloh súvisí s prípravou nového zákona, názov materiálu zodpovedá jeho obsahu. Názov zostáva nezmenený.

MPRV SR

K návrhu uznesenia vlády 
Upraviť časť B. návrhu uznesenia tak, že úlohy sa zrušia.

O

N

Pokiaľ sa ukáže, že navrhovaný termín – december 2011 nebude možné z dôvodov uvedených v pripomienke č. 4 dodržať, MŽP SR požiada o posunutie termínu na predloženie materiálu do vlády SR na rok 2012.

MPRV SR

K vlastnému materiálu 
1. V prvom odseku slovo „jednotlivým“ nahradiť slovami „niektorým, MŽP SR pripraveným,“. 
Odôvodnenie: 
Vyjadrovať sa v dotazníku bolo možné k témam navrhnutým ministerstvom, prípadne podať niektoré ďalšie námety, v žiadnom prípade neboli predmetom dotazníka všetky jednotlivé otázky a problémy súčasného zákona. 

2. K štvrtému odseku – doplniť súčasný návrh téz nového zákona a materiál opätovne predložiť na medzirezortné pripomienkové konanie. 
Odôvodnenie: 
Ak materiál rieši prípravu nového zákona o ochrane prírody a krajiny a podľa materiálu tézy predstavujú „rámcové smerovanie zákona“, majú byť súčasťou materiálu tak, aby sa k nim verejnosť, pripomienkujúce subjekty a vláda SR mohli v rámci legislatívneho procesu vyjadriť. Takým postupom sa zároveň odstráni zbytočná práca, ktorá nebude v súlade s predstavami vlády SR o ochrane prírody a krajiny a novom zákone o ochrane prírody a krajiny. Z uvedeného dôvodu požadujeme po doplnení téz opätovné predloženie na medzirezortné pripomienkové konanie. 

3. V štvrtom odseku poslednej vete doplniť slová „ a ostatných súčastí návrhu vrátane doložky na vybrané vplyvy v súlade s legislatívnymi pravidlami vlády SR“. 
Odôvodnenie: 
Súčasťou spracovania návrhu zákona musia byť všetky náležitosti v súlade s legislatívnymi pravidlami vlády SR. 

4. Úlohy, u ktorých sa navrhuje zmena termínu zrušiť. 
Odôvodnenie: 
a) MŽP SR odôvodňuje odloženie termínov úloh odstránením problémov v novom zákone o ochrane prírody a krajiny. Avšak zároveň uvádza, že ešte nie je znenie zákona pripravené. Z uvedeného vyplýva, že MŽP SR v súčasnosti nevie, ako bude dokumentácia ochrany prírody a krajiny v konečnom dôsledku vyzerať, resp. ako a akým spôsobom sa budú chránené územia, ich ochranné pásma a zóny chránených území vyhlasovať. Uvedené úlohy teda môžu byť po prijatí nového zákona už neaktuálne a nezmyselné, resp. nebudú zodpovedať podmienkam a požiadavkám nového zákona. 
b) Spracovávať návrhy zodpovedajúce požiadavkám nového zákona bude možné najskôr po nadobudnutí ich platnosti (po zverejnení v zbierke zákonov), kedy budú tieto požiadavky jasné a zrejmé. Keďže MŽP SR nemá návrh zákona spracovaný, nepredpokladáme jeho zverejnenie skôr ako v štvrtom štvrťroku. Keďže aj spracovanie návrhov a proces ich prerokovávania a schvaľovania bude vyžadovať určitý čas, považujeme navrhované termíny za nelogické a nereálne. 
c) V nadväznosti na písmeno b) odôvodnenia považujeme v súčasnosti prebiehajúce práce na spracovávaní (s výnimkou mapovania výskytu druhov a biotopov) a prerokovávaní dokumentácie sa neefektívne nakladanie s verejnými zdrojmi a žiadame tieto činnosti do platnosti nového zákona o ochrane prírody a krajiny zastaviť. 

5. V ôsmom odseku poslednú vetu vypustiť. 
Odôvodnenie: 
Aplikovať programy starostlivosti nebude možné po schválení nového zákona o ochrane prírody a krajiny, ale až po ich spracovaní, schválení a zverejnení (pozri aj odôvodnenie k pripomienke č. 4. 

6. V deviatom odseku vypustiť zdôvodnenie odkladu alebo ho nahradiť iným v súlade s odôvodnením k pripomienke č. 4. 
Odôvodnenie: 
Metodiky a metodické usmernenie, ktorými disponuje MŽP SR a ktoré „nie sú pri príprave programov starostlivosti aplikovateľné“ nie sú pre vládu SR relevantným dôvodom na zmenu termínu úloh. MŽP SR už pri zaraďovaní úloh do plánu legislatívnych úloh malo zohľadniť všetky tieto skutočnosti, resp. vykonať kroky na zmenu a dopracovanie týchto metodík a usmernení resp. stručne odôvodniť, prečo „metodiky a metodické usmernenia, ktorými v súčasnej dobe disponuje MŽP SR, nie sú pri príprave programov starostlivosti aplikovateľné“. 

7. Dopracovať prílohu č. 1 v súlade s odôvodnením. 
Odôvodnenie: 
Príloha uvádza nový postup prerokovania dokumentov ochrany prírody schválený MŽP SR, vrátane zodpovedných osôb. V nadväznosti na pripomienky uvedené v odôvodnení k pripomienke č. 4 a navrhovaným zmenám termínov jednotlivých úloh žiadame v prílohe doplniť k jednotlivým krokom termíny a predpokladané náklady samostatne za každý uvádzaný program starostlivosti a pridať do tabuľky prílohy k materiálu nový stĺpec s uvedením približných termínov realizácie jednotlivých operácií..

O

ČA

1. Zverejnený dotazník v poslednom bode umožňoval vyjadriť názor, zaslať námety aj k témam, ktoré si zvolili osoby zúčastnené na diskusii. Text zostáva v pôvodnom znení. 

2. Tézy ako aj iné podklady, s ktorými ministerstvo pracuje sú uverejnené na web stránke v časti ochrana prírody a krajiny, „pripravujeme nový zákon o ochrane prírody a krajiny“ a boli prerokované v rámci pracovnej skupiny, kde sa k nim mohli vyjadriť prizvané dotknuté subjekty. Materiál zostáva v pôvodnom znení. 

3. V texte správy je citovaná úloha z plánu legislatívnych úloh vlády SR na rok 2011. Navrhovaný text nedoplnený. 

4. Pokiaľ sa ukáže, že navrhovaný termín – december 2011 nebude možné z dôvodov uvedených v pripomienke dodržať, MŽP SR požiada o posunutie termínu na predloženie materiálu do vlády SR na rok 2012. 

5. Posledná veta v 8. odseku vypustená. 

6. Text vypustený. 

7. Tabuľková príloha bola doplnená o termíny pre jednotlivé kroky.

OVA

m. č. 3096/2011-2.1 
Technické a jazykové pripomienky OVA ÚV SR: 

I. Predkladacia správa: 
ods. 1, 4. r.: "dopady" nahradiť "dosahy" 
ods. 2, 3. r.: za "umožnilo" vynechať čiarku 
5. r.: "Pracovnú" nahradiť "pracovnú" 
ods. 3, 4. r.: medzi slová "prírody týkajúcich" vložiť čiarku 
medzi slovami "starostlivosti, vrátane" vynechať čiarku 
ods. 4, 8. r.: "v chránených" nahradiť "na chránených" 

II. Komuniké: 
2. r. - upraviť medzery medzi slovami 

III. Doložka vplyvov: 
A.1., 2. r.: "25.5.2011-27.5.2011" nahradiť "25. 5. 2011 - 27. 5. 2011" 

IV. Materiál: 
str. 1, ods. 1, 5. r.: za "SR," vynechať čiarku 
ods. 2, 1. r.: "Pracovnú" nahradiť "pracovnú" 
7. r.: "stretnutiach" nahradiť "na stretnutiach" 
ods. 4, 4. r.: "paragrafového" nahradiť "paragrafovaného" 
str. 2, ods. 5, 1. r.: "Za účelom" nahradiť "S cieľom" 
3. r.: "nakoľko" nahradiť "keďže" 
4. r.: "v súčasnej dobe" nahradiť "v súčasnosti".

O

A